|  |
| --- |
|  |
| Til høringsparterne på vedlagte høringsliste | 6. juli 20182018-802 |

Høring over udkast til forslag til Lov om ændring af lov om Metroselskabet I/S og Udviklingsselskabet By & Havn I/S (Ny Arealinddeling og arealanvendelse i Københavns Ydre Nordhavn)

Transport-, Bygnings- og Boligministeriet forventer i folketingssamlingen 2018/19 at fremsætte vedlagte udkast til Lov om ændring af lov om Metroselskabet I/S og Udviklingsselskabet By og Havn
(Ny Arealinddeling og arealanvendelse i Københavns Ydre Nordhavn).

I lovforslaget indgår i det væsentlige følgende ændringer:

* Det foreslås, at opfyldningen i Københavns Ydre Nordhavn, i stedet for tre områder, fremadrettet kommer til at bestå af to områder – et område til erhvervshavn og et område til maritime og rekreative formål.
* Samtidig foreslås det, at hele kajlængden på Oceankaj i Københavns Ydre Nordhavn kan benyttes til krydstogtaktiviteter mv. samt, at der kan etableres en 4. krydstogtterminal i forlængelse af de tre eksisterende krydstogtterminaler i Ydre Nordhavn.

Høringsmaterialet vil blive gjort tilgængeligt på Høringsportalen.dk.

Transport-, Bygnings- og Boligministeriet skal venligst bede om eventuelle bemærkninger

**senest den 8. august 2018.**

Høringssvar bedes sendt til TRM@trm.dk, msv@trm.dk og krl@trm.dk.

Spørgsmål vedrørende høringen kan stilles til Kristina Lochmann på mail krl@trm.dk.

Med venlig hilsen

Kristina Lochmann